kardosdrur/scandi-wiki huggingface dataset:
Helias

Helias (også set stavet Elias) var en flamsk munk, der blev biskop i Ribe Stift.

Han var oprindeligt flamlænder og var munk på et kloster. Han flygtede fra sine brødre, der havde udstedt dødsdom over ham, grundet opstandelse. Han flyttede til Ribe, hvor han først blev kirketjener.

I lang tid havde han i skjul over koret i Ribe Domkirke.

Via gode bekendtskaber i byen, lykkedes det Helias i 1142 at blive udnævnt til biskop. Han levede dog i alle sine dage i Ribe med forholdsregler, grundet dødsdommen over ham.

Som biskop spillede han ikke en ubetydelig rolle og han sluttede sig til Svend Grathe under tronstridighederne. Svend Grathe gav til gengæld Ribe Bispestol vigtige privilegier omkring ca. 1151.

Helias blev begravet i domkirken, tæt på byens første biskop Leofdan

Se også 
 Ribes bisperække

Referencer 

Biskopper over Ribe Stift
Førreformatoriske katolske biskopper fra Danmark
Personer i 1100-tallet
Tour du Finistère 2021

Tour du Finistère 2021 var den 35. udgave af det franske cykelløb Tour du Finistère. Det godt 196 km lange linjeløb blev kørt den 22. maj 2021 med start i Saint-Évarzec og mål i Quimper i departementet Finistère. Løbet var en del af UCI Europe Tour 2021. Den oprindelige 35. udgave blev i 2020 aflyst på grund af coronaviruspandemien.

Franske Benoît Cosnefroy fra  vandt løbet.

Resultat

Hold og ryttere

Referencer

Eksterne henvisninger 
 
 

2021
UCI Europe Tour 2021
Coventrysaladen

Coventrysaladen er en middelalderlig hjelm fra 1400-tallet af typen salade, der nu er udstillet på Herbert Art Gallery and Museum.
 Engelske salader bliver betragtet som værende sjældne og vigtige.

Beskrivelse 

Hjelmen er ca. 28 cm høj og 31 cm lang samt 18 cm bred. Den vejer 2,4 kg. Den har en kort hale og et visir med kæbeben og forstærkning omkring øjebrynet. Stilistisk er det en "højkronet" hjelm, der er anderledes end Italien og Tyskland. Der er blevet tilføjet en holder til en fjer efter den var færdig.

Historie 
Hjelmen blev fremstillet omkring år 1460 under rosekrigene, og pladesmedens mærke tyder på at han stammer fra Italien. I 1800-tallet blev den brugt under Coventrys Godiva Procession. I en overgang blev den opbevaret i St Mary's Hall i Coventry, og den er nu udstillet på Herbert Art Gallery and Museum i byen.

Der findes kun ganske få stykke engelsk fremstillet rustning fra denne periode, og man mener at Coventry-saladen er det eneste af sin type i England.

Referencer

Eksterne henvisninger 

Genstanden er opbevaret på Herbert Art Gallery and Museum, Coventry. Genstrandsreferencen er AR.1962.54''

Militærhistorie i middelalderen
Kamphjelme
Arkæologiske fund fra Storbritannien
Begblende

Begblende (også kaldet uraninit) er et sort, uranholdigt mineral.

 
Oxider
GISAID

GISAID (Global Initiative on Sharing Avian Influenza Data) er et globalt videnskabsinitiativ igangsat 2008 for at give åben adgang til data om influenzavirus
og coronavirus, herunder den der forårsagede COVID-19.
10. januar 2020 blev den første komplette genomsekvens af SARS-CoV-2 gjort tilgængelig på GISAID. Også udviklingen af de første vacciner og de test, der blev brugt til at diagnosticere for virussen. 

GISAID betragtes som et værktøj til spredning af data om udbrud, ikke mindst under H1N1-pandemien i 2009, H7N9-pandemien i 2013
og coronaviruspandemien 2019 og flg.

GISAIDs bidrag til verdens sundhed ('global health') blev 2017 anerkendt af sundhedsministrene fra G20.

Referencer

Eksterne henvisninger 
 GISAID - Officiel hjemmeside
 Genomic epidemiology of hCoV-19  fra Gisaid.org – Om en GISAID-app til at følge spredningen af SARS-CoV-2-stammer rundt om i verden
 "SSI's deling af data om "cluster 5" sars-CoV-2 minkvariant virus" fra Ssi.dk, Statens Serum Institut, 10. november 2020 – Et overblik over de data, som SSI har delt omkring ”cluster 5” og covid-19-minkvarianter : "... Den 5. november 2020 delte SSI hele gensekvensen af cluster 5 virus på den internationale offentlige database GISAID ..."



Organisationer
Databaser
Etableret i 2008
Mugato

Mugato er et væsen fra science fiction-serien Star Trek. Mugato optrådte oprindeligt i episoden 'A Private Little War' fra 1968, hvor den angreb Kaptajn Kirk på planeten Neural. I den originale episode spilles Mugato af stunt-skuespilleren Janos Prohaska. Mugato er også med i senere produkter fra Star Trek-francisen, for eksempel som den genetisk ændrede Mugato Janos i Star Trek: New Frontier roman-serien og som besætningsmedlem i Star Trek Timelines RPG .

Navnet 'Mugato' er gennem tiden fejlagtigt blevet udtalt og stavet som 'Mugatu', selv inden for Star Trek-universet.

I filmen Zoolander blev skurken Jacobin Mugatu opkaldt efter Mugato af instruktør Ben Stiller. 

Mugato har også inspireret navnet på den danske SaaS-virksomhed Mugato.

Mugato Martini, en cocktail i The Star Trek Bartender's Guide and Punch Book, er også opkaldt efter Mugato.
Star Trek
Lerbäck

Lerbäck kan referere til flere lokaliteter i Sverige:
 Lerbäck (Askersunds kommun) − en småort i Askersunds kommun, Örebro län, Närke
 Lerbäck (Borås kommun) − en småort i Borås kommun, Västra Götalands län, Västergötland
 Lerbäck (Göteborgs kommun) − en bebyggelse på Hisingen, Göteborgs kommun, Västra Götalands län, Västergötland
Lerbäck (Askersunds kommun)

Lerbäck er en småort i Askersunds kommun i Örebro län i Sverige, og desuden kyrkby i Lerbäcks socken i den nordøstlige del af Askersunds kommun.

Bebyggelsen 
Lerbäck ligger ved jernbanen Hallsberg-Mjölby, cirka 12 kilometer nordøst for Askersund. Riksväg 50 passerer umiddelbart forbi byen. Lerbäcks kyrka og Lerbäcks hembygdsgård ligger cirka en kilometer nordøst for bebyggelsen.

Erhvervsliv 
I Lerbäcks gamle kyrkby, tæt på kirken ligger blandt andet Hotel PerOlofGården. Her findes et parkmiljø ved Kyrksjön (128 m.o.h.). Parken har en stor hæklabyrint Lerbäcks Labyrint med minder fra gamle dage; dansebanen og musikscenen. I Lerbäck ligger desuden Lerbäck hotell och gästgifveri samt Lerbäcks Teater. Sidstnævnte ligger i det gamle gæstgiveris lokaler og er et meget populært rejsemål for teaterbesøgende, gourmander og gourmeter. Blandt andet vandt ejerne og skaberne af teatret, Johan og Jenny Gille, prisen som "Årets landsbygdsföretagare" i Sverige i 2009.

Referencer 

Byer i Askersunds kommun
Ruins (First Aid Kit-album)

Ruins er det fjerde studiealbum af de svenske indiefolk-duo First Aid Kit. Albummet blev produceret af Tucker Martine og indeholder bidrag fra R.E.M.s Peter Buck, Wilcos Glenn Kotche og Midlakes McKenzie Smith. Albummet blev udgivet den 19. januar 2018. Albummets førstesingle, "It's a Shame", blev udgivet den 28. september 2017.

Spor 
Alle numre er skrevet af Klara og Johanna Söderberg.

Hitlister

Ugentlige hitlister

Årshitlister

Referencer

Eksterne henvisninger 
 

First Aid Kit-album
Album fra 2018
Hormel

Hormel Foods Corporation er et amerikansk firma grundlagt i 1891 i Austin, Minnesota, af George A. Hormel som George A. Hormel & Company. Oprindeligt med fokus på emballering og salg af skinke, spam, pølser og andet svinekød, kylling, oksekød og lamprodukter til forbrugerne; i 1980'erne begyndte Hormel at tilbyde et bredere udvalg af emballerede og nedkølede fødevarer. Virksomheden skiftede navn til Hormel Foods i 1993. Hormel betjener 80 lande med mærker som Applegate, Columbus Craft Meats, Dinty Moore, Jennie-O og Skippy.

Eksterne henvisninger 

Etableret i 1891
Fødevarevirksomheder fra USA
Minnesota
Nul stjerner

"Nul stjerner" er en række tv-programmer i rejse-reportage stil, hvor to journalister rejser til ukonventionelle rejsemål og forsøger at vende den ufordelagtige situation de sætter sig i, til positive oplevelser. Programmerne er sendt på Danmarks Radio fra 2019.

Indhold 
Journalisten og eventyren Morten Kirckhoff tager sammen med komikeren Jan Elhøj seerne med rundt på utraditionelle rejser til utraditionelle steder. De to værter rejser gennem seks episoder per sæson, ud til afkroge af verden hvor de opsøger, hvad der bedst kan betegnes som utraditionelle, grænsende til ubehagelige, steder, for at finde gode autentiske oplevelser på trods af omstændighederne.

Programmets omdrejningspunkt er, at de steder der besøges, ville blive betragtet af de fleste, som uattraktive steder at feriere. Programmets motor er at vende de umiddelbart ubehagelige oplevelser, de to journalister udsætter sig selv for, til positive oplevelser. Alt i programmerne foregår i en let tone og med en humoristisk vinkel. Fælles for rejsemålene er, at de ikke nødvendigvis repræsenterer det sædvanlige billede, der normalt ses af de nævnte rejsemål.

Første sæson af Nul stjerner er oprindeligt sendt på Danmarks Radio i juli 2019. Serien er produceret af Liquidminds Production.

Nul Stjerner har været nomineret til en Zulu Award, for bedste originale program samt TV-Prisen.

Rejsemål

Referencer

Eksterne henvisninger 
 https://www.dr.dk/drtv/saeson/nul-stjerner_117998
 https://www.recordere.dk/2019/07/alternativt-rejseprogram-hitter-paa-drtv/
 https://magicalmovies.dk/nul-stjerner-anmeldelse/

DR-programmer
Torronsuo Nationalpark

Torronsuo Nationalpark () er en nationalpark i regionen Egentliga Tavastland i Finland . Allerede inden den blev nationalpark i 1990, var det næsten naturlige sumpområde et beskyttet område. Den har et areal på 25,5 km².

Parkområdet er en typisk  højmose - et tykt tørvelag med midterste del hævet over kanterne. Tørvelaget er et af de tykkeste målt blandt finske moser, der lokalt er op til 12 meter.

Torronsuo har et værdifuldt fugleliv og mange sommerfuglearter. Omkring hundrede arter yngler i området. En del af fuglene og insekterne er arter, der typisk lever i de nordlige områder, og de ses sjældent i det sydlige Finland.

Kilder og henvisninger 

 
 Nationalparks.fi - Torronsuo National Park
 Teemu Tahvanainen: Når flere enheder laver et stort myrmassiv: Torronsuo - Finlands største hævede mossemassiv. I: Det finske miljø 28, 1996. s. 137–141.

Nationalparker i Finland
IUCN Kategori II
Sanct Peders Gade (Ribe)

Sct. Peders Gade går mellem Saltgade og Hovedengen i Ribe.

Gaden er opkaldt efter Sct. Peders Kirke, der blev nedlagt ved reformationen. Denne kirke nævnes første gang den 13. juni 1145 i forbindelse med en begivenhed på Ribe Katedralskole.
Kirken skulle have været den mindste af Ribes dengang syv kirker og være beliggende i Hovedengens nordvestligste hjørne omkring Ribe Å.
Sct. Peders Kirkegård skulle især have være beregnet for byens fattige. Blandt andet skulle mange ofre for pesten være begravet her.

Primo marts 1960 fandt Nationalmuseet kirketomten. Her beskrives den som værende ved Ribe Jernstøberi.

Oluf Ring boede i nr 4, mens han var ansat på seminariet og skrev her melodierne til bl.a. Se, nu stiger solen af havets skød og Danmark, nu blunder den lyse nat.

Galleri

Referencer

Eksterne henvisninger 
Danmarks kirker

Gader i Ribe
Australian Open-mesterskabet i damesingle 1983

Australian Open-mesterskabet i damesingle 1983 var den 58. turnering om Australian Open-mesterskabet i damesingle og den 16. udgave af mesterskabet i tennissportens åbne æra. Turneringen var en del af Australian Open 1983 og blev spillet på græsbaner i Kooyong Lawn Tennis Club i Melbourne, Victoria, Australien i perioden 29. november - 10. december 1983. Kvindernes rækker ved Australian Open blev dette år afviklet samtidig med mændenes, efter at de i de forgående tre år havde været spillet forskudt fra mændenes rækker.

Mesterskabet blev vundet af førsteseedede Martina Navratilova, som i finalen besejrede niendeseedede Kathy Jordan med 6-2, 7-6(5) i løbet af 77 minutter, og som dermed vandt den anden af sine tre titler ved Australian Open-mesterskabet i damesingle. Det var samtidig den ottende af hendes 18 grand slam-titler i damesingle i løbet af karrieren, og titlen var den tredje i hendes rekord på seks grand slam-titler i træk fra Wimbledon 1983 til US Open 1984. De seks vundne kampe i turneringen bragte Navratilovas statistik for 1983 op på imponerende 86 sejre og blot 1 nederlag. Kathy Jordan var i en grand slam-finale i damesingle for første og eneste gang i sin karriere. Indtil da havde kvartfinalepladserne ved French Open 1980 og Wimbledon i 1983 været hendes bedste resultater på grand slam-niveau. Hun afværgede to matchbolde ved stillingen 5-6 i andet sæt og fremtvang en tiebreak, hvor det lykkedes hende at afværge yderligere fire matchbolde, inden Navratilova afgjorde tiebreaken til 7-5.

Det foregående års finalist, Chris Evert Lloyd, havde to uger inden mesterskabet meldt afbud pga. en fodskade. Steffi Graf deltog i hovedturneringen ved Australian Open-mesterskabet i damesingle for første gang, og Billie Jean King spillede sin sidste grand slam-hovedturnering i damesingle.

Pengepræmier 

Den samlede præmiesum i kvindernes rækker ved Australian Open 1983, dvs. damesingle og damedouble, androg US$ 500.000, hvilket var en stigning på US$ 150.000 i forhold til det foregående år.

Hovedturnering

Deltagere 

I hovedturneringen deltog 64 spillere, der var fordelt på:
 56 direkte kvalificerede spillere.
 8 spillere, der havde kvalificeret sig til hovedturneringen fra kvalifikationsturneringen (markeret med Q).

Seedede spillere 

Seksten af deltagerne blev seedet.

Resultater

Kvalifikation 

I kvalifikationen spillede 32 spillere om de sidste otte ledige pladser i hovedturneringen.

Følgende spillere kvalificerede sig til hovedturneringen:

Resultater

Se også 
 Australian Open-mesterskabet i herresingle 1983
 Australian Open-mesterskabet i herredouble 1983
 Australian Open-mesterskabet i damedouble 1983
 Australian Open-mesterskabet i mixed double 1983

Eksterne henvisninger 
 Australian Open
 ITF - Australian Open 1983

Noter 

Australian Open 1983
1983
Oluf Bagers Mødrene Gård

Oluf Bagers Mødrene Gård er en fredet bindingsværksbygning på Nørregade 29 i Odense, der blev opført i 1586 af forretningsmanden Oluf Bager. I dag er det et af Odenses få bevarede renæssancens byhuse. Bygningen blev købt af Realdania Byg i 2003 og fungerer i dag som ejendomsselskabets ene hovedkontor.

Historie 
Forretningsmanden Oluf Bager, der havde tjent penge på handel med bl.a. stude og klæder, lod i 1586 bygningen blev opført i Odense oven på resterne af en gård, som havde tilhørt hans mors slægt, hvorfra den har fået sit navn. Den tidligere gård nævnes i 1470. Bager opførte flere andre huse i byen. 

Siden opførslen er bygningen blev ombygget og udvidet flere gange. Den har fungeret både som herskabsbolig embedsboli og købmandsgård.
I slutningen af 1700-tallet blev baghuset, der kaldes det gule pakhus, opført. I 1772 etablerede Christian Gormsen Biering et trykkeri i bygningerne, hvor den første udgave af Fyens Stiftstidende blev trykt.

I 1919 blev Oluf Bagers Mødrene Gård fredet. Odense Kommune overtog bygningskomplekset i 1930'erne.

I 2003 blev den købt af Realdania Byg, der igangsatte en omfattende renovering, hvor bygningen i stort omfang blev ført tilbag til sit oprindelige udseende i renæssancestil. Renoveringen var færdig i maj 2005, og bygningen bruges i dag som Realdania Bygs domicil. I en tidilgere stald i magasin bygningen er Restaurant Oluf Bagers Gård indrettet.

Beskrivelse 
Oluf Bagers Mødrene Gård er et pudset murstenshus i to stokværk.
Ud mod gaden er bygningen opført i sten, mens baghuset mod gården har udskåret bindingsværk. I kælderen findes fortsat spor af den tidlgiere bygning på stedet i form af tøndehvælvet.

Ejendommen har et areal på ca 1500 m2.

Over døren står en tavle med følgende indskrift:

Referencer 

Litteratur
Wøllekær, Johnny; Oluf Bagers Mødrene Gård - bygninger, beboere, besiddere og begivenheder (2011). Realdania Byg. IBSN 978-87-9223-030-0

Eksterne henvisninger 

Bygninger, konstruktioner og anlæg i Odense
Fredede bygninger, konstruktioner og anlæg i Odense Kommune
Bindingsværksbygninger i Danmark
Gaden (dokumentarfilm fra 2020)

Gaden er en dansk tv-dokumentarserie i tre afsnit. Serien blev oprindeligt sendt på TV 2 i 2020. En filmversion af serien blev udvalgt til visning i årets program på CPH:DOX i 2020.

Gaden - tv-dokumentar 

I serien medvirker Mette, Danny og Wesley, tre stofbrugere fra Istedgade, der fortæller deres livshistorier om misbrug og hårde vilkår. Gennem de tre episoder følges de tre fra gaden i to år, og serien/filmen dokumenterer deres kamp for at slippe bort fra livet med prostitution og stofmisbrug. Serien blev vist på TV 2 i foråret 2020 med efterfølgende mulighed for streaming.

Gaden - dokumentarfilm 
Før udsendelsen blev vist på TV 2, blev de tre episoder af Gaden klippet til en film i spillefilmslængde. Filmen blev udvalgt til CPH:DOX i 2020 i den sammenklippede udgave.

Filmens internationale titel er Street of Darkness.

Referencer

Eksterne referencer 
 https://tv.tv2.dk/gaden
 https://www.impacttv.dk
 

Dokumentarfilm fra Danmark
Tv-programmer fra TV 2 Danmark
I pigernes skjulte verden

I pigernes skjulte verden er en dansk produceret dokumentarserie, der belyser de udfordrende forhold og krænkelser, unger piger kan være udsat for, og ofte lever skjult med.

Om serien 
Over seks afsnit drager journalist Sara Frost ud i verden og møder nogle af de piger, der ofte lever skjult for andre, med oplevelser af blandt andet overgreb, sexisme, ulovlig abort osv. Man kommer helt tæt på den til tider brutale virkelighed, disse piger dagligt lever under. Serien blev oprindeligt sendt på TV 2 i 2020.

Serien er udviklet af produktionsselskabet Impact Tv og PlanBørnefonden i lyset af MeToo debatten. Den belyser, hvordan grædrødder og læger kæmper i Kenya, Nepal og Honduras for at varetage rettighederne for krænkede unge kvinder. 

Flere afsnit tager endvidere fat i hjemmelige ligestillingsproblemstillingerne og retter fokus mod hjemlige forhold for krænkede piger samt den stigende opmærksomhed på sexisme i Danmark i 2020.

Referencer

Eksterne referencer 
https://www.dfi.dk/viden-om-film/filmdatabasen/person/georg-larsen
https://www.impacttv.dk
https://play.tv2.dk/programmer/dokumentar/serier/i-pigernes-skjulte-verden 

Tv-programmer fra TV 2 Danmark
Henrich Müller (teolog)

Heinrich Müller (født 18. oktober 1631, død 23. september 1675 i Rostock), var en tysk, luthersk teolog ved Universität Rostock.

Liv og virke

Baggrund 
Som barn var han legemlig svag, men intelligent. Som fjortenårig begyndte han ved højskolen i Rostock, og som 16-årig blev han indskrevet ved Greifswalds Universitet. I 1650 begyndte han ved Universitetet i Rostock og fik i 1651 den akademiske grad magister.

Karriere 
Han besøgte tidens vigtigste teologer i Königsberg, Leipzig, Wittenberg, Lübeck, Lüneburg, Braunschweig, Wolfenbüttel, Helmstedt og Halle (Saale).

1652 blev han udnævnt til ærkediakon ved Mariakirken i Rostock. Han blev professor i græsk ved Universitetet i Rostock i 1659, og teologiprofessor og præst ved Mariakirken i 1662, samt superintendent i 1671. Müller hørte til de kirkemænd som, selv om de stod på den luthersk ortodoksis grund, reagerede på det kirkelige liv forfald og virkede for et bedre fromhedsliv. Gennem det var han med til at udvikle pietismen. Han fik flere kald til andre universiteter og præstestillinger i større byer, men hans kærlighed til Rostock gjorde at han blev der.

Hans opbyggelsesskrifter, hvoraf flere er oversat til dansk og svensk, hører med til de mest læste i den lutherske kirke. Specielt kan nævnes Himmlischer liebeskuss (1659), de to prædikesamlinger Apostolische og Evangelische schlusskette und kraftkern (1663 og 1672), Geistliche erquickstunden(1664) og Evangelischer herzensspiegel som blev udgivet efter hans død (1679). Også som salmedigter gjorde Müller sig bemærket.

Referencer

Litteratur 
 Heinrich Müller: Nåde og Sannhet. Det evangelisk-lutherske kirkesamfunn (Norge) 1975.
 Heinrich Müller: Guds Kærlighed : Betragtninger. Danmark 1910.
 Heinrich Müller: Kors, Bod og Bøn : Betragtninger over Davids 143. Salme. Danmark, O. Olssen 1884.
 Heinrich Müller: Aandelige Hviletimer. Stavanger, Lønning 1866.
 Heinrich Müller: Evangeliska hjertespegel. Stockholm 1862.
 Heinrich Müller: Heinrich Müller's grundige Forklaring af Søn- og Festdags-Epistlerne. Danmark, Foreningen til christelige Opbyggelsesskrifters Udbredelse i Folket 1859.
 Heinrich Müller: Evangeliske Hierte-Spegl som forestiller een Forklaring over all Søndagenes og Festernes Evangelier. Danmark 1711.

Salmedigtere fra Tyskland
Forfattere fra Tyskland
Odd Emil Ingebrigtsen

Odd Emil Ingebrigtsen (født 8. oktober 1964) er en norsk forretningsmand og politiker fra Bodø. Han blev udnævnt til  Minister for fiskeri og fisk og skaldyr i Erna Solbergs regering den 13. marts 2020. Han var statssekretær i Ministeriet for olie og energi i Regeringen Solberg fra 24. januar til 13. marts 2020.

Politikere fra Høyre
Personer fra Bodø
Stortingsrepræsentanter fra Høyre
Tårnborg Voldsted

Tårnborg Voldsted er et fredet voldsted ved Gødstrup Sø i Midtjylland, beliggende i Snejbjerg Sogn nordvest for Herning (Herning Kommune).  

Voldstedet udgør resterne af en større gård kaldet Tårnborg. Voldstedet dateret angiveligt fra år 1200-1300. Voldstedet består af en borbanke og ladegårdsbanke.

Eksterne kilder/henvisninger 

 Herning folkeblad om Gødstrup Sø

Bygninger, konstruktioner og anlæg fra middelalderen i Danmark
Bygninger, konstruktioner og anlæg i Herning Kommune
Fredede fortidsminder i Danmark
Filmen om Radiserne: Med Nuser og Søren Brun

Filmen om Radiserne: Med Nuser og Søren Brun (originaltitel The Peanuts Movie) er en amerikansk 3D-animeret eventyr  og komediefilm produceret af Blue Sky Studios og distribueret af 20th Century Fox.

Eksterne henvisninger 

 

Animationsfilm fra USA
Amerikanske film fra 2015
Film fra 20th Century Fox
Juls Serger

Juls Serger (født 2. oktober 2001 i Dortmund) er en tysk sanger og skuespiller. Som har medvirket i flere film. Han har været med i sæson 8 af den danske dramaserie Badehotellet som den unge tyske soldat Stefan Berger.

Eksterne henvisninger 
 

Skuespillere fra Tyskland
Sangere fra Tyskland
Personer fra Dortmund
Julius Nitschkoff

Julius Nitschkoff (født den 14 april 1995 i Berlin) er en tysk skuespiller, som har medvirket i en del tyske film. Han har medvirket i sæson 8 af Badehotellet, som den tyske soldat Botho.

Kilder

Eksterne henvisninger 
 

Skuespillere fra Tyskland
Personer fra Berlin
Anton Rubtsov

Anton Rubtsov (født 1987 i Tambov, Rusland) er en tysk skuespiller af russisk afstamning. Han har medvirket i flere film og spillet teater. Han har medvirket i sæson 7, 8 og 9 af den danske dramaserie Badehotellet som den tyske løjtnant Uwe Kiessling, og i Netflix' tv-serie DarK som den prostituerede Benni.

Eksterne henvisninger 

Skuespillere fra Tyskland
Personer fra Tambov
Suitsupply

Suitsupply er et hollandsk herretøjs-modefirma, der er specialiseret i jakkesæt. Selskabet blev grundlagt i 2000 af Fokke de Jong i Amsterdam. Suitsupply er et vertikalt integreret firma, og mærket er kendt for at vælge ukonventionelle lokationer til deres butikker. Suitsupply er medlem af Fair Wear Foundation (FWF) og bruger tekstiler fra historiske italienske klædemøller som Vitale Barberis Canonico og Reda. Deres jakkesæt bliver fremstillet i Kina.

Selskabet har en online butik, men har også åbnet fysiske butikker i en række lande fra Hviderusland, Danmark, Kina, Finland, Holland, Belgien, Tyskland, Italien, Letland, Lithuan, Mexico, Storbritannien, Canada, Rusland, Singapore, Sverige, Schweiz, Frankrig og USA. Deres første butik uden for Holland blev åbnet i Antwerpen i 2007, og samme år blev der åbnet en butik i Vigo Street, London.

Suitsupplys hovedkvarter ligger i Amsterdam, og der findes yderligere kontorer i New York City, Dallas og Shanghai.

Referencer

Eksterne henvisninger 

Beklædningsvirksomheder fra Nederlandene
Tøjmærker
Etableret i 2000
2-Districtenpijl 2021

2-Districtenpijl 2021 er den 1. udgave af det belgiske cykelløb 2-Districtenpijl. Linjeløbet bliver kørt omkring Antwerpen den 4. juli 2021 med start i Ekeren og mål i Deurne. Løbet er en del af den internationale UCI-kalender for damer 2021 og den nationale Lotto Cycling Cup. Den oprindelige 1. udgave blev i 2020 aflyst på grund af coronaviruspandemien.

Resultater

Referencer

Eksterne henvisninger 
 
 

2021
UCI Women's Road World Rankings 2021